钦定古今图书集成/明伦汇编/闺媛典/第253卷 > 卢氏女
## 钦定古今图书集成/明伦汇编/闺媛典/第253卷 > 卢氏女

按《黟县志》：卢氏女，字敬姬，黟之顺化里人，邑庠生之
俊姑。父元祥善贾，家素封。氏生而端静，不妄言笑。年
十四，许聘邑人许永源。十六，永源殇，女欲往，父不可，
女含泪不敢啼，绝粒不食。诸姆劝曰：“人生如树，为烈
女虚花也；一夫一妇，偕老百年，实果也。何乃贪虚花，
丧实果乎？且若未归从父命，匪失节，伤父母心，反不
孝。”女曰：“女之择配，媒妁议之，父母主之，犹婴投胎。既
一言定盟，犹婴之出腹。幸而父母无恙，顾我鞠我，固
大愿；不幸而父母即世，亦长为其家之孤。哀子其可
因父母亡而谓他人父、他人母耶？”诸姆相与窃笑之
曰：“姑迟之，俟其自悔。”女自是不事容饰，足不缠衣，不
择独处。堂北，步不逾中门五尺，奴勿“之役。女尼女巫，
一切勿接。族有喜事，非诸父母兄嫂寿，勿往。弟侄新
婚，遣小鬟致庆，终身如一日。”年七十，卒。